pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-เร่งติดตั้งอินเทอร์เน็ต – กล้องวงจรปิด รพ. สนาม ทั่วประเทศ
วันพุธที่ 21 เมษายน 2564
เร่งติดตั้งอินเทอร์เน็ต – กล้องวงจรปิด รพ. สนาม ทั่วประเทศ
...
โรงพยาบาลสนามที่เกิดขึ้นในหลายพื้นที่ทั่วประเทศ เป็นการรองรับการรักษาผู้ป่วยโควิด-19 และช่วยป้องกันการแพร่ระบาดให้มากขึ้น ดังนั้น เพื่ออํานวยความสะดวกด้านการติดต่อสื่อสารและความปลอดภัยให้กับบุคลากรทางการแพทย์และผู้ป่วยที่ต้องดํารงชีวิตอยู่ในโรงพยาบาลสนาม รัฐบาลจึงตั้งเป้าติดตั้งอินเทอร์เน็ต – กล้องวงจรปิดในโรงพยาบาลสนามทั่วประเทศ
.
ล่าสุด ได้มีการติดตั้งระบบอินเทอร์เน็ต Wi-Fi ระบบโทรศัพท์ IP Phone และระบบกล้องวงจรปิด (CCTV) ในโรงพยาบาลสนามแล้ว 11 แห่ง ได้แก่
.
1.รพ. มหาวิทยาลัยแม่ฟ้าหลวง จ.เชียงราย
2.รพ. สนาม มรภ.ราชนครินทร์ จ.ฉะเชิงเทรา
3.รพ. สนาม มรภ.ร้อยเอ็ด จ.ร้อยเอ็ด
4.รพ. สนาม ม.สงขลานครินทร์ วิทยาเขตหาดใหญ่
5.รพ. มหาวิทยาลัยพะเยา
6.รพ. สมุทรปราการ มรภ.ธนบุรี สมุทรปราการ
7.รพ. ผู้สูงอายุบางขุนเทียน
8.รพ. สนามเอราวัณ 1 บางบอน กทม.
9.รพ. สนาม ของ รพ. กลาง
10.รพ. สนาม ของ รพ. วชิรพยาบาล
11.รพ. สนาม ณ อบจ. ขอนแก่น
.
สําหรับหน่วยงานสาธารณสุข หรือ รพ. สนาม ที่ต้องการระบบสื่อสารอินเทอร์เน็ต และ CCTV เพิ่มเติม เพื่อสนับสนุนภารกิจป้องกันการแพร่ระบาดของเชื้อโควิด-19 สามารถติดต่อได้ที่ บมจ. โทรคมนาคมแห่งชาติ (NT) โทร. 02 500 1111
Cr. กระทรวงดิจิทัลเพื่อเศรษฐกิจและสังคม
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-รมว.ดีอีเอส ลงพื้นที่ ปตอ.1 แจ้งวัฒนะ สนับสนุนไวไฟ รพ.สนาม 300 เตียง
วันเสาร์ที่ 24 เมษายน 2564
รมว.ดีอีเอส ลงพื้นที่ ปตอ.1 แจ้งวัฒนะ สนับสนุนไวไฟ รพ.สนาม 300 เตียง
รมว.ดีอีเอส ลงพื้นที่ ปตอ.1 แจ้งวัฒนะ สนับสนุนไวไฟ รพ.สนาม 300 เตียง
“ชัยวุฒิ”รมว.ดีอีเอสลงพื้นที่ปตอ.1กองพันทหารปืนใหญ่ต่อสู้อากาศยานแจ้งวัฒนะประสานเอกชนเข้าติดตั้งไวไฟความเร็วสูงสนับสนุนรพ.สนามจํานวน300เตียงสั่งการNTเข้าไปช่วยกรมการแพทย์ปรับปรุงระบบโทรสายด่วน1668เพิ่มคู่สายแก้ปัญหาโทรติดยาก
นายชัยวุฒิธนาคมานุสรณ์รัฐมนตรีว่าการกระทรวงดิจิทัลเพื่อเศรษฐกิจและสังคม(ดีอีเอส)กล่าวว่าเช้าวันนี้(24เม.ย. 64)ได้ร่วมลงพื้นที่ปตอ.1กองพันทหารปืนใหญ่ต่อสู้อากาศยานแจ้งวัฒนะเพื่อศึกษาโซลูชั่นด้านการติดต่อสื่อสารและเตรียมพร้อมอํานวยความสะดวกในการติดตั้งใช้งานให้กับรพ.สนามจํานวน300เตียงเพื่อจัดหาบริการอินเทอร์เนตฟรีไวไฟสนับสนุนการทํางานของบุคลากรทางการแพทย์พยาบาลเจ้าหน้าที่สาธารณสุขและหน่วยงานที่เกี่ยวข้องในการปฏิบัติหน้าที่ตลอดจนอํานวยความสะดวกให้กับผู้ป่วยโควิด-19
ทั้งนี้กระทรวงดิจิทัลฯโดยบมจ.โทรคมนาคมแห่งชาติ(NT)ได้รับแจ้งจากศูนย์บริหารสถานการณ์แพร่ระบาดของโรคติดต่อเชื้อไวรัสโคโรนา2019 (ศบค.)ว่ามีการใช้พื้นที่ในบริเวณปตอ.1กองพันทหารปืนใหญ่ต่อสู้อากาศยานแจ้งวัฒนะเป็นโรงพยาบาลสนามสําหรับผู้ติดเชื้อโควิด-19ระลอกล่าสุดจํานวน300เตียงปัจจุบันมีผู้ป่วยเข้ามารับการรักษาอยู่ที่นี่200กว่าราย
“เราจึงได้เร่งประสานงานไปยังทั้งหน่วยงานของเราเองคือNTและเอกชนผู้ให้บริการมือถือเรายืนยันจะสนับสนุนอินเทอร์เน็ตฟรีไวไฟให้รพ.สนามเพื่อให้ประชาชนผู้ป่วยทุกคนสื่อสารได้โดยไม่มีค่าใช้จ่ายและอาจต้องมีการติดตั้งซีซีทีวีในรพ.สนามทุกแห่งด้วยถือเป็นหน้าที่ของเราในการดูแล”นายชัยวุฒิกล่าว
จากการลงพื้นที่สํารวจพบว่าสัญญาณโดยรวมอยู่ในเกณฑ์ปกติแต่มีปัญหาในพื้นที่บางจุดซึ่งสัญญาณจะdropลงดังนั้นจะมีการติดตั้งอุปกรณ์เพื่อขยายสัญญาณและอุปกรณ์Fixed Wireless Broadbandซึ่งเป็นอุปกรณ์ติดตั้งง่ายทุกที่ไม่ต้องเดินสายที่ผ่านมาแม้ดําเนินการไปบ้างแล้วแต่จากจํานวนผู้ป่วยที่เพิ่มขึ้นทําให้ต้องมีการติดตั้งอุปกรณ์รองรับความต้องการใช้งานที่มากขึ้น
โดยได้รับความร่วมมือจากเอกชนเข้ามาสนับสนุนการติดตั้งอุปกรณ์Fixed Wireless Broadbandจํานวน3ชุดรองรับบริการอินเทอร์เน็ตความเร็วสูง20 Mbpsสามารถทําการเชื่อมต่อ4G/LTEโดยตรงไปยังคอมพิวเตอร์โทรทัศน์สมาร์ทโฟนและอุปกรณ์สมาร์ทอื่นๆผ่านการเชื่อมต่อWi-Fiระหว่างประจําที่โรงพยาบาลสนาม อํานวยความสะดวกให้กับผู้ปฏิบัติงานและผู้ป่วยในการติดต่อสื่อสาร
"ไม่เพียงแต่ให้การสนับสนุนไวไฟเท่านั้นผมยังมอบหมายให้NTเข้าไปคุยกับกรมการแพทย์เพื่อปรับปรุงระบบ1668และเพิ่มคู่สายให้สามารถรองรับปริมาณการโทรจํานวนมากได้เนื่องจากต้องยอมรับว่าจํานวนผู้ป่วยเพิ่มขี้นระดับหลักพันระบบเดิมที่มีคู่สายจํากัดจึงรองรับไม่พอดังนั้นถ้าปรับปรุงระบบก็จะแก้ปัญหาโทรศัพท์ติดยากที่ผ่านมาได้”นายชัยวุฒิกล่าว
นายชัยวุฒิกล่าวเพิ่มเติมว่าอยากขอเชิญชวนคนไทยร่วมกันส่งความห่วงใยไปถึงบุคลากรแถวหน้าในการสู้ภัยโควิด-19โดยสามารถส่งหน้ากากอนามัยเจล/สเปรย์แอลกอฮอล์อุปกรณ์ทางการแพทย์สิ่งของจําเป็นอื่นๆผ่านไปรษณีย์ไทยไปยังโรงพยาบาลและรพ.สนามทั่วประเทศด้วยบริการEMSโดยไม่มีค่าใช้จ่ายในการจัดส่งผู้สนใจสามารถบรรจุสิ่งของลงกล่องน้ําหนักไม่เกิน20กิโลกรัมพร้อมจ่าหน้าถึงผู้อํานวยการโรงพยาบาลที่ต้องการฝากส่งนําไปส่งได้ที่ไปรษณีย์ทุกแห่งทั่วประเทศตั้งแต่วันนี้–31พ.ค.64
*************
รัฐบาลไทย-ข่าวทำเนียบรัฐบาล-วัคซีนซิโนแวค 5 แสนโดส ถึงไทยวันนี้ ส่วนยาฟาวิพิราเวียร์ 2 ล้านเม็ด มาถึง 26 เม.ย. ย้ำความพร้อมยาและเวชภัณฑ์ดูแลผู้ป่วยโควิด
วันเสาร์ที่ 24 เมษายน 2564
วัคซีนซิโนแวค 5 แสนโดส ถึงไทยวันนี้ ส่วนยาฟาวิพิราเวียร์ 2 ล้านเม็ด มาถึง 26 เม.ย. ย้ําความพร้อมยาและเวชภัณฑ์ดูแลผู้ป่วยโควิด
วัคซีนซิโนแวค 5 แสนโดส ถึงไทยวันนี้ ส่วนยาฟาวิพิราเวียร์ 2 ล้านเม็ด มาถึง 26 เม.ย. ย้ําความพร้อมยาและเวชภัณฑ์ดูแลผู้ป่วยโควิด
วันที่ 24 เม.ย. 2564 น.ส. ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า ในช่วงเช้าของวันนี้นายอนุทิน ชาญวีรกูล รองนายกรัฐมนตรีและรมว.สาธารณสุข ได้รับแจ้งจากหน่วยงานที่เกี่ยวข้องว่าวัคซีนป้องกันโรคโควิด-19 ของซิโนแวค จากประเทศจีนอีก 5 แสนโดส ได้มาถึงประเทศไทยแล้ว รวมถึงขณะนี้ประเทศไทยได้รับวัคซีนซิโนแวครวมแล้ว 2.5 ล้านโดส และได้รับแจ้งทางผลิตว่าภายใจกลางเดือนพ.ค. 2564 จะจัดส่งอีก 1 ล้านโดส รวมเป็น 3.5 ล้านโดส
“รองนายกรัฐมนตรีระบุว่า หลังจากนี้กระทรวงสาธารณสุขจะเร่งดําเนินการตามขั้นตอนเพื่อกระจายวัคซีน ไปให้ประชาชนโดยเร็วที่สุด และนอกเหนือจากวัคซีนแล้วยังได้เร่งดําเนินการจัดหายาและเวชภัณฑ์ให้เพียงพอ โดยวันจันทร์ที่ 26 เม.ย. 2564 นี้ ยาฟาวิพิราเวียร์ จํานวน 2 ล้านเม็ด จะมาถึงประเทศไทยซึ่งจะได้ส่งไปให้โรงพยาบาล เพื่อรักษาผู้ป่วยทันที” น.ส.ไตรศุลี กล่าว
รองโฆษกประจําสํานักนายกรัฐมนตรี กล่าวว่า การที่กระทรวงสาธารณสุขเร่งจัดหาวัคซีน ยารักษาโรคโควิด-19 และเวชภัณฑ์ นี้เป็นไปตามที่พล.อ.ประยุทธ์ จันทร์โอชา นายกรัฐมนตรีและ รมว.กลาโหม มีข้อสั่งการให้เตรียมและจัดหาทุกส่วนให้เพียงพอต่อการดูแลรักษาผู้ป่วย เพื่อสร้างความเชื่อมั่นให้กับประชาชนว่ารัฐบาลสามารถดูแลผู้ป่วยได้อย่างทั่วถึง ขณะเดียวกันก็ขอความร่วมมือประชาชนในการปฏิบัติตนตามมาตรการควบคุมโรคทั้งมาตรการส่วนบุคคล มาตรการองค์กร และมาตรการทางสังคมโดยเคร่งครัด เพื่อประสิทธิผลของการควบคุมการแพร่ระบาดของโรค
ทั้งนี้ รัฐบาลมีเป้าหมายกการจัดหาวัคซีนเพิ่มเติม ให้ครบ 100 ล้านโดส เพื่อฉีดให้กับประชาชน 50 ล้านคน ภายในสิ้นปี 2564ขณะที่วัคซีนส่วนที่ทยอยส่งเข้ามายังประเทศไทยแล้ว กระทรวงสาธารณสุขได้เร่งฉีดให้กับกลุ่มเป้าหมาย โดย ณ วันที่ 23 เม.ย. 2564 ผู้ที่ได้รับวัคซีนสะสม 964,825 โดส ใน 77 จังหวัดเป็นวัคซีนเข็มที่ 1 จํานวน 834,082 ราย และผู้ได้รับวัคซีนเข็มที่2 (ครบโดส) 130,743 ราย
...........................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-พร้อมรับมือภัยธรรมชาติ ด้วยแผนปฏิบัติการทางการแพทย์ฯ
วันเสาร์ที่ 24 เมษายน 2564
พร้อมรับมือภัยธรรมชาติ ด้วยแผนปฏิบัติการทางการแพทย์ฯ
...
ที่ผ่านมา ประเทศไทยได้เผชิญกับโรคและภัยพิบัติธรรมชาติในหลายรูปแบบ เพื่อให้สามารถช่วยเหลือผู้ประสบภัยและฟื้นฟูหลังเกิดภัยได้อย่างมีประสิทธิภาพนั้น
.
รัฐบาลจึงได้นําแผนปฏิบัติการด้านการป้องกันและบรรเทาสาธารณภัยทางการแพทย์และการสาธารณสุข พ.ศ.2563 – 2565 มาใช้รับมือกับสถานการณ์ฉุกเฉิน
.
สาระสําคัญของแผนฯ ดังกล่าว ประกอบด้วย 4 ยุทธศาสตร์ คือ
- สร้างความเข้มแข็งของชุมชนและเครือข่ายความร่วมมือของทุกภาคส่วน รวมถึงสร้างองค์ความรู้ด้านการแพทย์และการสาธารณสุขในภาวะฉุกเฉิน
- พัฒนาระบบสื่อสารในภาวะฉุกเฉินและเชื่อมโยงระบบฐานข้อมูลการประเมินสถานการณ์ที่เป็นปัจจุบันและเชื่อถือได้
- พัฒนาระบบปฏิบัติการฟื้นฟูด้านการแพทย์และการสาธารณสุขให้สอดคล้องกับแนวทางการฟื้นฟูหลังภัยพิบัติ
- พัฒนาขีดความสามารถ เทคโนโลยี และนวัตกรรมในการป้องกันและบรรเทาสาธารณภัยทางการแพทย์และการสาธารณสุข
.
ประโยชน์ที่ประชาชนในพื้นที่ประสบภัยได้รับ คือ การบริการทางการแพทย์และการสาธารณสุขที่มีคุณภาพ ปลอดภัย ทุกระยะของการเกิดภัยอย่างทันท่วงทีต่อทุกสถานการณ์ที่เกิดขึ้น
#ไทยคู่ฟ้า #รวมไทยสร้างชาติ #ร่วมต้านโควิด19
-------------------
อัลบั้มภาพ
ข่าวที่เกี่ยวข้อง
เปิดตัว! โครงการสร้างรายได้ด้วยแฟรนไชส์ฝ่าโควิด-19
มาแล้ว หนังสือรับรองฉีดโควิด-19 ใช้เดินทางระหว่างประเทศ
ขยายโครงการเยียวยาเกษตรชาวสวนลําไย ปี 2563
เตรียมตําแหน่งงานว่างกว่า 200,000 อัตรา รองรับคนว่างงานทั่วประเทศ
สํารองเตียงไอซียู รองรับผู้ป่วยโควิด
รัฐบาลไทย-ข่าวทำเนียบรัฐบาล-รมว.แรงงาน ห่วงลูกจ้าง นายจ้าง ขอให้จับมือประคองธุรกิจ หลังแนวโน้มเลิกจ้างสูงขึ้น
วันเสาร์ที่ 24 เมษายน 2564
รมว.แรงงาน ห่วงลูกจ้าง นายจ้าง ขอให้จับมือประคองธุรกิจ หลังแนวโน้มเลิกจ้างสูงขึ้น
พบแนวโน้มการเลิกจ้างลูกจ้างสูงขึ้นในช่วงการแพร่ระบาดของโรคติดเชื้อไวรัสโคโรนา 2019 (โควิด-19) ระลอกใหม่ กระทรวงแรงงานห่วงใยทั้งนายจ้าง ลูกจ้าง ขอให้จับมือประคองธุรกิจไปด้วยกันก่อนตัดสินใจหยุดกิจการหรือเลิกจ้างลูกจ้าง
นายสุชาติ ชมกลิ่น รัฐมนตรีว่าการกระทรวงแรงงาน เปิดเผยว่า จากการแพร่ระบาดของโรคติดเชื้อไวรัสโคโรนา 2019 หรือ โควิด-19 ระลอกใหม่ มีแนวโน้มว่าจะขยายตัวออกไปในวงกว้างส่งผลกระทบต่อการดําเนินธุรกิจของนายจ้าง เจ้าของสถานประกอบกิจการและลูกจ้าง จนทําให้สถานประกอบกิจการบางแห่งจําเป็นต้องลดต้นทุนการผลิต ลดชั่วโมงการทํางานของลูกจ้าง หยุดกิจการทั้งหมดหรือบางส่วนชั่วคราว โดยใช้มาตรา 75 ตามพระราชบัญญัติ (พ.ร.บ.) คุ้มครองแรงงาน พ.ศ.2541 ลดพนักงาน หรือเลิกกิจการในท้ายสุด ซึ่งจะเกิดความเดือดร้อนแก่ลูกจ้างจํานวนมาก ดังนั้น เพื่อลดปัญหาที่มีผลกระทบต่อความสงบสุขในวงการแรงงาน จึงขอให้นายจ้าง ลูกจ้างนํามาตรการและแนวปฏิบัติการส่งเสริมแรงงานสัมพันธ์ในภาวะวิกฤต และมาตรการและแนวทางบรรเทาปัญหาการเลิกจ้าง ที่กรมสวัสดิการและคุ้มครองแรงงาน (กสร.) มุ่งส่งเสริมให้เกิดขึ้นในสถานประกอบกิจการมาใช้ เพื่อป้องกันและแก้ไขปัญหาได้อย่างเหมาะสมกับสภาวการณ์ปัจจุบัน โดยเปิดใจปรึกษาหารือร่วมกันเพื่อประคองการดําเนินธุรกิจก่อนหยุดกิจการหรือเลิกจ้างลูกจ้าง
นายอภิญญา สุจริตตานันท์ อธิบดี กสร. กล่าวว่า จากสถิติการเลิกจ้าง ตั้งแต่วันที่ 1 ตุลาคม 2563 – 18 เมษายน 2564 พบว่ามีสถานประกอบกิจการที่เลิกจ้างลูกจ้างจํานวน 2,789 แห่ง จํานวนลูกจ้าง 7,614 คน สูงกว่าช่วงเวลาเดียวกันของปีที่ผ่านมามีสถานประกอบกิจการที่เลิกจ้างลูกจ้างจํานวน 2,708 แห่ง จํานวนลูกจ้าง 6,621 คน และมีการหยุดกิจการตามมาตรา 75 จํานวน 708 แห่ง เป็นการหยุดกิจการบางส่วน 517 แห่ง ลูกจ้าง 130,407 คน และหยุดกิจการทั้งหมด 289 แห่ง ลูกจ้าง 61,566 คน ซึ่งสถานการณ์เช่นนี้ นายจ้างควรนํามาตรการบรรเทาปัญหาการเลิกจ้างมาปรับใช้ ซึ่งมี 3 มาตรการ คือ 1.มาตรการลดค่าใช้จ่าย 2.มาตรการปรับปรุงการบริหารงานบุคคลให้เหมาะสมกับสถานการณ์ และ 3.มาตรการลดจํานวนลูกจ้าง โดยขอให้การเลิกจ้างเป็นทางเลือกสุดท้ายในการตัดสินใจ ทั้งนี้นายจ้างอาจตกลงกับลูกจ้างในการเปลี่ยนแปลงสภาพการจ้าง เช่น ลดวันทํางาน ลดค่าจ้าง ก็สามารถทําได้ แต่จะต้องได้รับความยินยอมจากลูกจ้างด้วย
รัฐบาลไทย-ข่าวทำเนียบรัฐบาล-“อนุทิน” เผย 3 วัน ศูนย์แรกรับนิมิบุตรช่วยผู้ติดเชื้อโควิดตกค้าง 178 ราย ส่งต่อได้รวดเร็ว
วันอาทิตย์ที่ 2 พฤษภาคม 2564
“อนุทิน” เผย 3 วัน ศูนย์แรกรับนิมิบุตรช่วยผู้ติดเชื้อโควิดตกค้าง 178 ราย ส่งต่อได้รวดเร็ว
รองนายกรัฐมนตรีและรัฐมนตรีว่าการกระทรวงสาธารณสุข เผยผลดําเนินการของศูนย์แรกรับและส่งต่อนิมิบุตร 3 วัน ช่วยผู้ติดเชื้อตกค้างรวม 178 ราย ส่วนใหญ่เป็นกลุ่มสีเขียว ใช้เวลาเพียงวันเดียวประสานช่วยส่งต่อได้ พร้อมปรับระบบส่งรถไปรับผู้ติดเชื้อจากบ้าน
รองนายกรัฐมนตรีและรัฐมนตรีว่าการกระทรวงสาธารณสุข เผยผลดําเนินการของศูนย์แรกรับและส่งต่อนิมิบุตร 3 วัน ช่วยผู้ติดเชื้อตกค้างรวม 178 ราย ส่วนใหญ่เป็นกลุ่มสีเขียว ใช้เวลาเพียงวันเดียวประสานช่วยส่งต่อได้ พร้อมปรับระบบส่งรถไปรับผู้ติดเชื้อจากบ้านถึงโรงพยาบาลตามระดับอาการได้รวดเร็ว
วันนี้ (2 พฤษภาคม 2564) ที่ศูนย์แรกรับและส่งต่อ กระทรวงสาธารณสุข (Pre-Admission Center MOPH) อาคารกีฬานิมิบุตร สนามกีฬาแห่งชาติ นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข กล่าวภายหลังตรวจเยี่ยมการดําเนินงานของศูนย์แรกรับฯ ว่า วันนี้เป็นการดําเนินงานวันที่ 3 ภาพรวมถือว่าเป็นไปด้วยความเรียบร้อย สามารถช่วยแบ่งเบาภารกิจของกรุงเทพมหานคร ช่วยเหลือผู้ติดเชื้อโควิด 19 ตกค้างที่บ้านเข้าสู่ระบบการรักษาได้อย่างต่อเนื่อง โดยช่วยประสานหาเตียงให้ผู้ติดเชื้อตกค้างรวม 178 รายส่วนใหญ่เป็นกลุ่มสีเขียว พร้อมส่งรถไปรับผู้ติดเชื้อถึงบ้านเพื่อนําส่งโรงพยาบาลตามระดับอาการได้อย่างรวดเร็ว
“ส่วนใหญ่ผู้ติดเชื้อจะติดต่อเข้ามาทางสายด่วน มากกว่าการเดินทางเข้ามาเอง ซึ่งเราปรับการบริการ โดยขอให้ผู้ติดเชื้อรออยู่ที่บ้าน และเมื่อประสานหาเตียงได้แล้ว ก็จะส่งรถพยาบาลที่เตรียมไว้ไปรับถึงบ้านและนําเข้าสู่การรักษาทันที ซึ่งสามารถดําเนินการได้อย่างรวดเร็ว ใช้เวลารอไม่นาน โดยเฉพาะกลุ่มอาการสีเขียวเพียงวันเดียวก็ประสานช่วยส่งต่อได้” นายอนุทินกล่าว
ทั้งนี้ ระหว่างวันที่ 30 เมษายน -2 พฤษภาคม 2564 มีผู้ติดเชื้อติดต่อเข้ามาทั้งหมดรวม 178 ราย โดยติดต่อผ่านสายด่วน 02-079-1000 จํานวน 163 ราย เดินทางมาเอง 15 ราย เฉพาะวันที่ 2 พฤษภาคม ข้อมูลถึง 14.00 น. มีผู้ติดเชื้อติดต่อเข้ามา 63 ราย ผ่านสายด่วน 59 ราย เป็นกลุ่มอาการสีเขียว 40 ราย สีเหลือง 17 ราย และสีแดง 2 ราย ส่วนผู้ที่เดินทางเข้ามาเองมี 4 ราย เป็นสีเขียว 3 ราย และสีเหลือง 1 ราย ทั้งหมดสามารถช่วยเหลือให้ได้เข้ารับการรักษาตามระดับอาการที่เหมาะสม
************************************ 2 พฤษภาคม 2564
รัฐบาลไทย-ข่าวทำเนียบรัฐบาล-4 พฤษภาคม 2564 กทพ. ยกเว้นค่าผ่านทางพิเศษ 3 สายทาง
วันอาทิตย์ที่ 2 พฤษภาคม 2564
4 พฤษภาคม 2564 กทพ. ยกเว้นค่าผ่านทางพิเศษ 3 สายทาง
..
การทางพิเศษแห่งประเทศไทย (กทพ.) กระทรวงคมนาคม ยกเว้นค่าผ่านทางพิเศษของทางพิเศษรวม 3 สายทาง ดังนี้
- ทางพิเศษเฉลิมมหานคร จํานวน 19 ด่าน
- ทางพิเศษศรีรัช จํานวน 31 ด่าน
- ทางพิเศษอุดรรัถยา จํานวน 10 ด่าน
ในวันอังคารที่ 4 พฤษภาคม 2564 (วันฉัตรมงคล) ตั้งแต่เวลา 00.01 น. ถึง 24.00 น. จํานวน 1 วัน ซึ่งเป็นวันหยุดราชการประจําปีตามประกาศสํานักนายกรัฐมนตรี โดยเป็นไปตามนโยบายของรัฐบาลและกระทรวงคมนาคมที่ปรากฏในสัญญาสัมปทาน ฉบับแก้ไขใหม่ระหว่าง กทพ. บริษัท ทางด่วนและรถไฟฟ้ากรุงเทพ จํากัด (มหาชน) (BEM) และบริษัท ทางด่วนกรุงเทพเหนือ จํากัด (NECL) เพื่อช่วยลดภาระค่าใช้จ่ายให้แก่ประชาชน
​ทั้งนี้ ในสถานการณ์ COVID-19 กทพ. ขอเชิญชวนให้ผู้ใช้ทางพิเศษสมัครใช้บัตร Easy Pass เพื่อหลีกเลี่ยงการสัมผัสกับธนบัตรหรือเหรียญซึ่งอาจจะเป็นแหล่งสะสมของเชื้อโรครวมถึงใช้บริการเติมเงิน ในบัตร Easy Pass ผ่าน Application ของธนาคารต่าง ๆ ซึ่งนอกจากจะได้รับความสะดวกรวดเร็วแล้วยังจะช่วยลดความเสี่ยงจากการรับหรือแพร่เชื้อ COVID-19 ได้อีกด้วย
สอบถามรายละเอียดเพิ่มเติมได้ที่ศูนย์บริการข้อมูลผู้ใช้ทางพิเศษ EXAT Call Center โทร 1543 นอกจากนี้ผู้ใช้ทางพิเศษสามารถดาวน์โหลด Application "EXAT Portal"
อัลบั้มภาพ
ข่าวที่เกี่ยวข้อง
“อนุทิน” เผย 3 วัน ศูนย์แรกรับนิมิบุตรช่วยผู้ติดเชื้อโควิดตกค้าง 178 ราย ส่งต่อได้รวดเร็ว
สธ.เผยผู้ติดเชื้อโควิดระลอกเมษายน ติดจากคนใกล้ชิดในบ้าน / เพื่อน ร้อยละ 54 แนะปรับการใช้ชีวิต
“อนุทิน”เผยระนองพบผู้ติดเชื้อโควิด ชาวไทย-เมียนมาต่อเนื่อง เร่งเปิด รพ.สนาม รองรับ
สธ.เผยสาเหตุการติดเชื้อโควิด 19 ร้อยละ 76 มาจากคนในครอบครัว เพื่อน เพื่อนร่วมงาน และผู้ดูแลผู้ป่วย
สธ.เผยตั้งแต่วันที่ 26 เมษายน 2564 ได้กระจายยาไปโรงพยาบาลที่รับผู้ป่วยแล้วกว่า 7 แสนเม็ด
รัฐบาลไทย-ข่าวทำเนียบรัฐบาล-รัฐบาลช่วยบรรเทาความเดือดร้อนแก่ผู้ประกันตน ม.33  รับประโยชน์ทดแทนกรณีว่างงานในอัตราร้อยละ 50 ของค่าจ้างรายวัน จากเหตุสถานการณ์โควิด-19
วันอาทิตย์ที่ 2 พฤษภาคม 2564
รัฐบาลช่วยบรรเทาความเดือดร้อนแก่ผู้ประกันตน ม.33  รับประโยชน์ทดแทนกรณีว่างงานในอัตราร้อยละ 50 ของค่าจ้างรายวัน จากเหตุสถานการณ์โควิด-19
รัฐบาลช่วยบรรเทาความเดือดร้อนแก่ผู้ประกันตน ม.33  รับประโยชน์ทดแทนกรณีว่างงานในอัตราร้อยละ 50 ของค่าจ้างรายวัน จากเหตุสถานการณ์โควิด-19
วันที่ 2 พ.ค.64 นายอนุชา บูรพชัยศรี โฆษกประจําสํานักนายกรัฐมนตรี เผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม กําชับให้กระทรวงแรงงานดูแลความปลอดภัยด้านสุขภาพของพี่น้องแรงงาน พร้อมให้ดูแลผู้ประกันตนที่มีกว่า 16.5 ล้านคน โดยผู้ประกันตนมาตรา 33 ที่ได้รับผลกระทบจากการสั่งปิดสถานที่ และสถานประกอบกิจการเป็นการชั่วคราว จะได้รับสิทธิประโยชน์กรณีว่างงาน ตามประกาศ “กฎกระทรวงการได้รับประโยชน์ทดแทนในกรณีว่างงานเนื่องจากมีเหตุสุดวิสัยอันเกิดจากการระบาดของโรคติดต่ออันตรายตามกฎหมาย ว่าด้วยโรคติดต่อ พ.ศ. 2563” และลูกจ้างไม่ได้รับค่าจ้างหรือถูกสั่งให้กักตัว มีสิทธิได้รับประโยชน์ทดแทนกรณีว่างงานในอัตราร้อยละ 50 ของค่าจ้างรายวัน แต่ไม่เกิน 90 วัน ซึ่งเป็นหนึ่งในมาตรการของรัฐบาลที่ช่วยบรรเทาความเดือดร้อนในขณะนี้
นอกจากนี้ กระทรวงแรงงานได้ดําเนินการตรวจคัดกรองเชิงรุก ผู้ประกันตนทั้งแรงงานไทยและแรงงานต่างชาติ ในพื้นที่ที่มีกลุ่มเสี่ยงจํานวนมากทั้ง 5 จังหวัด ได้แก่ กรุงเทพมหานคร ปทุมธานี นนทบุรี ชลบุรี และเชียงใหม่ ตามมาตรการที่กระทรวงสาธารณสุขกําหนด พร้อมประสานกับโรงพยาบาลเครือข่ายประกันสังคมในการเตรียมแผนรองรับผู้ประกันตนที่อาจติดโควิด-19 สําหรับผู้ที่ยังไม่แสดงอาการ ซึ่งจะประสานให้ส่งตัวไปยัง Hospitel รวมทั้งกําชับให้ทุกสถานประกอบการทุกแห่ง เฝ้าระวัง ตรวจสอบ คัดกรองโรคโควิด-19 เพื่อร่วมกันป้องกันการแพร่ระบาดของโควิด-19 ทั้งนี้ ผู้ประกันตนที่อยู่ในกลุ่มเสี่ยงที่ไม่สามารถหาสถานที่ตรวจโควิด-19 หรือสถานพยาบาล สามารถติดต่อสายด่วนได้ที่ 1506 กด 6
รัฐบาลไทย-ข่าวทำเนียบรัฐบาล-นายกรัฐมนตรีกำชับหน่วยงานเกี่ยวข้อง ผลักดันแผนลดปล่อยก๊าซเรือนกระจก กระตุ้นภาคการผลิต การขนส่ง ร่วมดูแลสิ่งแวดล้อม
วันอาทิตย์ที่ 2 พฤษภาคม 2564
นายกรัฐมนตรีกําชับหน่วยงานเกี่ยวข้อง ผลักดันแผนลดปล่อยก๊าซเรือนกระจก กระตุ้นภาคการผลิต การขนส่ง ร่วมดูแลสิ่งแวดล้อม
นายกรัฐมนตรีกําชับหน่วยงานเกี่ยวข้อง ผลักดันแผนลดปล่อยก๊าซเรือนกระจก กระตุ้นภาคการผลิต การขนส่ง ร่วมดูแลสิ่งแวดล้อม
วันที่ 2 พ.ค. 2564 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า พล.อ.ประยุทธ์ จันทร์โอชา นายกรัฐมนตรี และ รมว.กลาโหม ได้มีข้อกําชับกับกระทรวงทรัพยากรธรรมชาติและสิ่งแวดล้อมและกระทรวงที่เกี่ยวข้องกับการขับเคลื่อนแผนการลดการปล่อยก๊าซเรือนกระจกของประเทศไทยว่า แม้ในช่วงระยะที่เกิดการแพร่ระบาดของโรคติดเชื้อไวรัสโคโรนา 2019 (โควิด-19) กิจกรรมภาคการผลิตอุตสาหกรรมจะลดลงไปส่วนหนึ่ง แต่ก็ยังมีความจําเป็นในการขับเคลื่อนแผนงานต่าง ๆ ให้เป็นไปตามเป้าหมาย โดยเฉพาะในส่วนที่เกี่ยวข้องกับปล่อยก๊าซคาร์บอนไดออกไซด์ จากทั้งกิจกรรมการผลิตอุตสาหกรรม และภาคการขนส่ง
“นายกรัฐมนตรีได้กําชับว่าเมื่อได้มีการกําหนดเป้าหมายแล้วประเทศไทยจะต้องผลักดันภาคส่วนต่าง ๆ ทั้งส่วนการลดการปล่อยคาร์บอนไดออกไซด์ในภาคอุตสาหกรรม การขนส่งให้ได้ตามเป้าหมาย เช่นเดียวกับนานาชาติที่มีเป้าหมายการลดก๊าซเรือนกระจก บางประเทศกําหนดเป้าหมายการปล่อยมลพิษให้เป็นศูนย์ ประเทศไทยจะต้องเป็นส่วนหนึ่งกับนานาชาติในการดูแลสิ่งแวดล้อมให้ได้มากที่สุด ต้องอาศัยทั้งการลงมือปฏิบัติและใช้เวลาการเปลี่ยนแปลงจึงจะเกิดขึ้นได้” น.ส.ไตรศุลี กล่าว
รองโฆษกประจําสํานักนายกรัฐมนตรี กล่าวว่า นายกรัฐมนตรี และรมว.กลาโหม ให้กระทรวงที่เกี่ยวข้องกับการกํากับดูแลการลงทุนทั้งภาคอุตสาหกรรม การขนส่ง หรือกิจกรรที่มีการปล่อยก๊าซเรือนกระจกทําการสื่อสารและมีมาตรการจูงใจให้ผู้ประกอบการปรับปรุงการผลิต รวมถึงลงทุนในเทคโนโลยี มีนวัตกรรมใหม่เพื่อไปสู่การผลิตที่ปล่อยคาร์บอนต่ํา ที่นอกจากจะมีส่วนสําคัญในการผลักดันให้ภาพรวมการปล่อยก๊าซเรือนกระจกของประเทศไทยลดลง แนวทางดังกล่าวยังเป็นกระแสของโลกที่ผู้บริโภคทั่วโลกให้ความสนใจสินค้าจากผู้ผลิตที่ให้ความสําคัญกับสิ่งแวดล้อม
ทั้งนี้ ข้อมูลจากกระทรวงทรัพยากรธรรมชาติและสิ่งแวดล้อม ระบุว่า ประเทศไทยได้เข้าเป็นภาคีกรอบอนุสัญญาสหประชาชาติว่าด้วยการเปลี่ยนแปลงสภาพภูมิอากาศ (UNFCCC) ตั้งแต่ปี พ.ศ. 2537 เมื่อวันที่ 1 ต.ค. 2558 ประเทศไทยได้จัดส่งข้อเสนอการมีส่วนร่วมของประเทศในการลดก๊าซเรือนกระจกและการดําเนินงานด้านการเปลี่ยนแปลงสภาพภูมิอากาศ ภายหลังปี พ.ศ. 2563 ไปยังสํานักเลขาธิการอนุสัญญาสหประชาชาติว่าด้วยการเปลี่ยนแปลงสภาพภูมิอากาศ โดยมีเป้าหมายการลดก๊าซเรือนกระจกของประเทศไทยให้ได้ 20 – 25% จากกรณีปกติภายในปี 2573
หลังจากนั้นคณะรัฐมนตรี (ครม.) ได้เห็นชอบว่าการเปลี่ยนแปลงสภาพภูมิอากาศเป็นนโยบายสําคัญของประเทศ โดยตั้งแต่ปี 2559 เป็นต้นมาได้มีการอนุมัติงบประมาณ ให้หน่วยงานที่เกี่ยวข้องสนับสนุนการดําเนินงานเพื่อบรรลุเป้าหมายการลดก๊าซเรือนกระจกและการดําเนินงานด้านการเปลี่ยนแปลงสภาพภูมิอากาศ
รัฐบาลไทย-ข่าวทำเนียบรัฐบาล-นายกฯ ขอบคุณทุกภาคส่วน ร่วมขยายศักยภาพ “สายด่วนโควิด19” ผู้ป่วยเข้าถึงการรักษาทั่วถึงและรวดเร็ว
วันอาทิตย์ที่ 2 พฤษภาคม 2564
นายกฯ ขอบคุณทุกภาคส่วน ร่วมขยายศักยภาพ “สายด่วนโควิด19” ผู้ป่วยเข้าถึงการรักษาทั่วถึงและรวดเร็ว
นายกฯ ขอบคุณทุกภาคส่วน ร่วมขยายศักยภาพ “สายด่วนโควิด19” ผู้ป่วยเข้าถึงการรักษาทั่วถึงและรวดเร็ว
วันที่ 2 พ.ค.64 นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยว่า ขณะนี้หลายหน่วยงานได้ร่วมกันดําเนินการขยายศักยภาพการให้บริการสายด่วนโควิด-19 ทั้งในเรื่องความเพียงพอของบุคลากรและจํานวนคู่สาย เพื่อให้ผู้ติดเชื้อได้รับการดูแลที่สถานพยาบาลตามระดับอาการอย่างรวดเร็ว ตามข้อสั่งการของ พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม การบูรณาการทํางานมีดังนี้
1. กระทรวงสาธารณสุข ในช่วงต้นได้เพิ่มจํานวนคนมาช่วยรับสาย โทร 1668
ซึ่งเป็นจิตอาสาทางการแพทย์และสาธารณสุขกว่า 200 คน และต่อมามีการเพิ่มคู่สาย อีก 40 คู่สายโทร. 02-079-1000 เพื่อเสริมศักยภาพในการประสาน รับ-ส่ง ผู้ติดเชื้อไปศูนย์แรกรับอาคารนิมิบุตร
2. กระทรวงการอุดมศึกษา วิทยาศาสตร์ วิจัยและนวัตกรรม (อว.) คัดนักเรียนแพทย์ที่มีความพร้อมมาช่วยรับโทรศัพท์ 1668 และ 1669 เพื่อแก้ปัญหาคนไม่พอ
3. บมจ.โทรคมนาคมแห่งชาติ เข้าปรับปรุงระบบ 1668 และเพิ่มคู่สายให้สามารถรองรับปริมาณการโทรจํานวนมาก
4. สํานักงานตํารวจแห่งชาติ เปิด “ศูนย์ 191” รับแจ้งผู้ป่วยโควิด-19 แล้วส่งต่อข้อมูลให้หน่วยงานการแพทย์ ตลอด 24 ชม. รองรับ 1,200 คู่สายทั่วประเทศ
5. สํานักงานหลักประกันสุขภาพแห่งชาติ (สปสช.) โทร 1330 ตลอด 24 ชั่วโมง ทํางานคู่ขนานกับสายด่วน 1668 ของกระทรวงสาธารณสุข และ 1669 ศูนย์เอรวัณ กทม. เพื่อช่วยเหลือผู้ป่วยยืนยันโควิด-19 สอบถามข้อมูลการใช้สิทธิหลักประกันสุขภาพแห่งชาติ (สิทธิบัตรทอง) และประสานหาเตียง
6. สําหรับผู้ติดเชื้อในพื้นที่ กทม. โทรสายด่วน 1669 ศูนย์เอราวัณ ซึ่งได้จัดระบบการรับสายใหม่และเพิ่มจํานวนเจ้าหน้าที่รับสาย ขณะนี้ไม่มีปัญหาแล้ว และพร้อมให้บริการตลอด 24 ชั่วโมง รวมทั้งประชาชนสามารถติดต่อสายด่วน 1668 หรือ 1330 ได้ด้วย ทั้งนี้ เมื่อมีผู้รับเรื่องแล้ว ไม่มีความจําเป็นต้องโทรหมายเลขอื่นอีก เนื่องจาก ศูนย์เอราวัณจะเป็นศูนย์กลางในการจัดเตียง ขณะนี้ ทางศูนย์ฯ แจ้งว่าสามารถดําเนินการนําส่งผู้ป่วยได้แบบวันต่อวัน
“นายกรัฐมนตรีได้ขอบคุณบุคลากรและอาสาสมัครทุกภาคส่วนที่ทุ่มเทกําลังอย่างเต็มที่ในการดูแลประชาชนในสถาณการณ์การแพร่ระบาดโควิด-19 ข้อบกพร่องใด ๆ ที่เกิดขึ้น รัฐบาลได้เร่งเข้าแก้ไข และสนับสนุนทรัพยากรเพื่อให้เกิดพัฒนางานบริการในทุกด้าน รวมถึงมีการเตรียมพร้อมเพื่อดูแลผู้ป่วยอาการหนักที่มีจํานวนเพิ่มขึ้น อีกทั้ง มีงบประมาณเพียงพอต่อการเยียวยาดูแลและบรรเทาผลกระทบโควิด-19 รอบใหม่ วงเงินมาจากจากพระราชกําหนด (พ.ร.ก.) กู้เงิน และงบกลางปีงบประมาณ 2564 โดยกระทรวงการคลัง กําลังพิจารณาออกมาตรการ ทั้งรูปแบบการเยียวยา และกระตุ้นใช้จ่าย” รองโฆษกฯ กล่าว
รัฐบาลไทย-ข่าวทำเนียบรัฐบาล-ประกาศ ขสมก. ประจำวันที่ 2 พฤษภาคม 2564 พนักงานติดเชื้อไวรัส COVID-19 จำนวน 2 ราย
วันอาทิตย์ที่ 2 พฤษภาคม 2564
ประกาศ ขสมก. ประจําวันที่ 2 พฤษภาคม 2564 พนักงานติดเชื้อไวรัส COVID-19 จํานวน 2 ราย
ประกาศ ขสมก. ประจําวันที่ 2 พฤษภาคม 2564 พนักงานติดเชื้อไวรัส COVID-19 จํานวน 2 ราย
ประกาศ ขสมก. ประจําวันที่ 2 พฤษภาคม 2564 พนักงานติดเชื้อไวรัส COVID-19 จํานวน 2 ราย ดังนี้
1) พนักงานขับรถโดยสาร สาย ปอ.132 เขตการเดินรถที่ 6
2) พนักงานเก็บค่าโดยสาร สาย ปอ. 509 เขตการเดินรถที่ 6
รัฐบาลไทย-ข่าวทำเนียบรัฐบาล-มหาดไทย ขยายกำหนดเวลาการขอมีบัตรประจำตัวประชาชน ขอมีบัตรใหม่ และเปลี่ยนบัตร ออกไปเป็นภายในวันที่ 31 ส.ค. 2564
วันอาทิตย์ที่ 2 พฤษภาคม 2564
มหาดไทย ขยายกําหนดเวลาการขอมีบัตรประจําตัวประชาชน ขอมีบัตรใหม่ และเปลี่ยนบัตร ออกไปเป็นภายในวันที่ 31 ส.ค. 2564
มหาดไทย ขยายกําหนดเวลาการขอมีบัตรประจําตัวประชาชน ขอมีบัตรใหม่ และเปลี่ยนบัตร ออกไปเป็นภายในวันที่ 31 ส.ค. 2564
เมื่อวันที่ 1 พ.ค. 64 พลเอก อนุพงษ์ เผ่าจินดา รัฐมนตรีว่าการกระทรวงมหาดไทย เปิดเผยว่า ตามที่กระทรวงมหาดไทยได้มีประกาศขยายกําหนดเวลาการจัดทําบัตรประจําตัวประชาชนจากสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) ในทุกท้องที่จังหวัดและกรุงเทพมหานคร เป็นภายในวันที่ 30 เมษายน 2564 นั้น
พลเอก อนุพงษ์ เผ่าจินดา กล่าวว่า ในปัจจุบัน สถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) ยังขยายขอบเขตการแพร่ระบาดของโรคออกเป็นวงกว้าง กระจายไปในหลายพื้นที่ และมีการตรวจพบผู้ป่วยยืนยันติดเชื้อรายใหม่ โดยเฉพาะกรณีการติดเชื้อภายในประเทศมีจํานวนสูงขึ้นในแต่ละวัน และเพื่อเป็นการลดความเสี่ยงการแพร่ระบาดของโรคโควิด-19 ในสถานที่บริการจัดทําบัตรประจําตัวประชาชนที่มีผู้ขอรับบริการจํานวนมาก จึงอาศัยอํานาจตามพระราชบัญญัติบัตรประจําตัวประชาชน พ.ศ. 2526 และที่แก้ไขเพิ่มเติม จึงได้ลงนามประกาศกระทรวงมหาดไทย เรื่อง ขยายกําหนดเวลาการจัดทําบัตรประจําตัวประชาชนจากสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) (เพิ่มเติม) โดยให้ขยายกําหนดเวลาการขอมีบัตร การขอมีบัตรใหม่ หรือการขอเปลี่ยนบัตรในทุกท้องที่จังหวัดและกรุงเทพมหานคร เพิ่มเติม จากภายในวันที่ 30 เมษายน 2564 เป็นภายในวันที่ 31 สิงหาคม 2564
รัฐบาลไทย-ข่าวทำเนียบรัฐบาล-นายกฯ มอบหน่วยงานด้านเศรษฐกิจ ประเมินผลกระทบหลังออกมาตรการคุมโควิด-19  เสนอ ศบศ. ออกแนวทางเยียวยาประชาชน
วันอาทิตย์ที่ 2 พฤษภาคม 2564
นายกฯ มอบหน่วยงานด้านเศรษฐกิจ ประเมินผลกระทบหลังออกมาตรการคุมโควิด-19  เสนอ ศบศ. ออกแนวทางเยียวยาประชาชน
นายกฯ มอบหน่วยงานด้านเศรษฐกิจ ประเมินผลกระทบหลังออกมาตรการคุมโควิด-19  เสนอ ศบศ. ออกแนวทางเยียวยาประชาชน
เมื่อวันที่ 2 พ.ค.64 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี เปิดเผยว่า พล.อ.ประยุทธ์ จันทร์โอชา นายกรัฐมนตรี และรมว.กลาโหม กําชับหน่วยงานด้านเศรษฐกิจ ไม่ว่าจะเป็น กระทรวงการคลัง สํานักงานสภาพัฒนาการเศรษฐกิจและสังคมแห่งชาติ (สศช.) เร่งประเมินผลกระทบทางเศรษฐกิจจากการยกระดับมาตรการป้องกันโรคโควิด-19 ระลอกใหม่ เพื่อกําหนดแนวทางการเยียวยาผู้ที่ได้รับกระทบ ทั้งผู้ประกอบการ ลูกจ้าง และประชาชน รวมถึงแนวทางการฟื้นฟูเศรษฐกิจจากการระบาดระลอกใหม่ โดยให้เตรียมความพร้อมเสนอที่ประชุมคณะกรรมการบริหารสถานการณ์เศรษฐกิจจากผลกระทบการระบาดของโรคโควิด-19 หรือ ศบศ. ซึ่งจะมีขึ้นในเร็ว ๆ นี้
“นายกรัฐมนตรีได้มอบหมายหน่วยงานที่เกี่ยวข้องได้ติดตามและประเมินผลกระทบด้านเศรษฐกิจ จากการออกมาตรการป้องกันโรคโควิด-19 ระลอกใหม่อย่างต่อเนื่อง ตั้งแต่ต้นที่มีการปิดสถานบันเทิง ผับ บาร์ คาราโอเกะ ฯลฯ ทั่วประเทศ กระทั่งมาถึงมาตรการล่าสุดที่เน้นพื้นที่ควบคุมสูงสุดและเข้มงวด 6 จังหวัด รวมกรุงเทพมหานคร ซึ่งแม้ก่อนออกมาตรการต่าง ๆ จะได้ประเมินผลกระทบที่จะเกิดขึ้นกับประชาชน แต่ก็ได้ให้หน่วยงานที่เกี่ยวข้อง กําลังเร่งประเมินผลหลังมีมาตรการออกไปแล้วเพื่อกลั่นกรองเป็นแนวทางการช่วยเหลือ เยียวยา และฟื้นฟูเศรษฐกิจโดยเร็ว” น.สไตรศุลี กล่าว
รองโฆษกประจําสํานักนายกรัฐมนตรีกล่าวว่า พล.อ.ประยุทธ์ มีความห่วงใยประชาชน ทั้งที่ได้รับผลกระทบทางตรงและได้รับผลกระทบทางอ้อม โดยได้ขอให้กระทรวงอื่น ๆ ได้เตรียมความพร้อม สําหรับมาตรการแบ่งเบาภาระค่าครองชีพประชาชนด้วย เหมือนกับที่ก่อนหน้านี้มีมาตรการช่วยลดค่าครองชีพ เช่น ค่าไฟฟ้า ค่าน้ํา รวมถึงแก๊ส ฯลฯ ซึ่งสามารถแบ่งเบาภาระค่าใช้จ่ายของประชาชนได้เป็นอย่างดี ถือเป็นแนวทางบรรเทาความเดือดร้อนของประชาชนได้อีกทางหนึ่ง
ทั้งนี้ รัฐบาลเข้าใจถึงความเดือดร้อนของประชาชน โดยมาตรการเยียวยาต่าง ๆ จะมีการพิจารณาอย่างรอบคอบ รัดกุม และรวดเร็ว ให้สามารถช่วยเหลือประชาชนได้ครอบคลุมที่สุด พร้อมกับมีมาตรการฟื้นฟูเศรษฐกิจจากผลกระทบของระบาดรอบนี้ ขอให้มั่นใจว่ารัฐบาลจะดูแลประชาชนอย่างดีที่สุด โดยเวลานี้ขอความร่วมมือทุกคน ให้ช่วยกันป้องกันโรคโควิด-19 ซึ่งเมื่อสถานการณ์การติดเชื้อคลี่คลายโดยเร็ว ประชาชนก็จะได้กลับมาใช้ชีวิตได้อย่างปกติสุขโดยเร็ว
รัฐบาลไทย-ข่าวทำเนียบรัฐบาล-พิธีบวงสรวงบูรพกษัตริย์ องค์พระพิรุณ และสิ่งศักดิ์สิทธิ์ประจำกระทรวงเกษตรและสหกรณ์
วันอาทิตย์ที่ 2 พฤษภาคม 2564
พิธีบวงสรวงบูรพกษัตริย์ องค์พระพิรุณ และสิ่งศักดิ์สิทธิ์ประจํากระทรวงเกษตรและสหกรณ์
กระทรวงเกษตรและสหกรณ์จัดพิธีบวงสรวงบูรพกษัตริย์ องค์พระพิรุณทรงนาค และสิ่งศักดิ์สิทธิ์ประจํากระทรวงฯก่อนพิธีปลุกเสกเมล็ดพันธุ์ข้าวพระราชทานและพันธุ์พืชต่าง ๆ และพิธีหว่านข้าวในแปลงนาทดลอง สวนจิตรลดา ประจําปีพุทธศักราช 2564
ดร.ทองเปลว กองจันทร์ ปลัดกระทรวงเกษตรและสหกรณ์ เป็นประธานในพิธีบวงสรวงบูรพกษัตริย์ องค์พระพิรุณทรงนาค และสิ่งศักดิ์สิทธิ์ประจํากระทรวงเกษตรและสหกรณ์ ซึ่งเป็นพิธีกรรมก่อนพระราชพิธีพืชมงคลจรดพระนังคัลแรกนาขวัญ แต่เนื่องจากสถานการณ์การแพร่ระบาดของโรคติดเชื้อไวรัสโควิด-19 ทําให้การจัดพระราชพิธีพืชมงคลจรดพระนังคัลแรกนาขวัญในปีนี้นั้น ไม่สามารถดําเนินการจัดได้ตามปกติ ในการนี้ พระบาทสมเด็จพระปรเมนทรรามาธิบดีศรีสินทรมหาวชิราลงกรณ พระวชิรเกล้าเจ้าอยู่หัว จึงได้พระราชทานพระบรมราชานุญาตตามที่กระทรวงเกษตรและสหกรณ์ ขอพระราชทานพระบรมราชวินิจฉัยงดพระราชพิธีพืชมงคลจรดพระนังคัลแรกนาขวัญ ประจําปี 2564 และพระราชทานพระมหากรุณา โปรดเกล้าฯ ให้ พลเอก สุรยุทธ์ จุลานนท์ ประธานองคมนตรี ปฏิบัติหน้าที่ประธานฝ่ายฆราวาสในพิธีปลุกเสกเมล็ดพันธุ์ข้าวพระราชทาน ณ พระอุโบสถวัดพระศรีรัตนศาสดาราม ในวันอาทิตย์ที่ 9 พฤษภาคม 2564 เวลา 17.00 น. และปฏิบัติหน้าที่ประธานในพิธีหว่านข้าวในแปลงนาทดลอง สวนจิตรลดา ในวันจันทร์ที่ 10 พฤษภาคม 2564 ซึ่งพิธีบวงสรวงบูรพกษัตริย์ องค์พระพิรุณทรงนาค และศาลพระภูมิเจ้าที่ของพระยาแรกนาขวัญ จัดขึ้นเพื่อความเป็นสิริมงคลแก่ พนักงาน ข้าราชการ และประชาชน และเป็นพิธีกรรมก่อนวันพระราชพิธีพืชมงคลจรดพระนังคัลแรกนาขวัญ โดยมีเทพีคู่หาบทอง-หาบเงิน ร่วมในพิธีด้วย ซึ่งพิธีกรรมดังกล่าว จะแสดงให้เห็นถึงความห่วงใยของพระมหากษัตริย์ที่มีต่อพสกนิกร
ทั้งนี้ เนื่องจากสถานการณ์การแพร่ระบาดของโรคติดเชื้อไวรัสโควิด-19 ในปี 2564 จึงได้กําหนดให้วันอาทิตย์ที่ 9 พฤษภาคม 2564 เป็นวันพิธีปลุกเสกเมล็ดพันธุ์ข้าวพระราชทาน ซึ่งประกอบพระราชพิธี ณ พระอุโบสถวัดพระศรีรัตนศาสดาราม และถือเป็นวันเกษตรกรด้วย สําหรับวันจันทร์ที่ 10 พฤษภาคม 2564 เป็นพิธีหว่านข้าวในแปลงนาทดลอง ซึ่งจะประกอบพิธี ณ สวนจิตรลดา
สําหรับเทพีคู่หาบทองปีนี้ ได้แก่ นางสาวณัฐชยา ศรีสุขสวัสดิ์ นักวิชาการปฏิรูปที่ดินชํานาญการ สํานักงานการปฏิรูปที่ดินเพื่อเกษตรกรรม และนางสาวอาทิตยา ทองแกมแก้ว นักวิชาการเกษตรชํานาญการ กรมส่งเสริมการเกษตร เทพีคู่หาบเงิน ได้แก่ นางสาวกันยารัตน์ เศวตนันทิกุล นักทรัพยากรบุคคลชํานาญการ กองการเจ้าหน้าที่ สํานักงานปลัดกระทรวงเกษตรและสหกรณ์ นางสาวชลธิชา ทองอ่อน นายสัตวแพทย์ชํานาญการ กรมปศุสัตว์ โดยมี ดร.ทองเปลว กองจันทร์ ปลัดกระทรวงเกษตรและสหกรณ์ ทําหน้าที่เป็นผู้หว่านข้าว
สําหรับพันธุ์ข้าวทรงปลูกพระราชทานที่เตรียมไว้ในพิธีหว่านข้าวมีทั้งสิ้น 5 สายพันธุ์ น้ําหนักรวมทั้งสิ้น 1,396 กิโลกรัม ได้แก่ ขาวดอกมะลิ 105, ปทุมธานี 1, กข79, กข43 และ กข6 ตลอดจนบรรจุในซองพลาสติกแจกจ่ายให้บรรดาพสกนิกร ประชาชนผู้สนใจ และชาวนาทั่วประเทศรับไปเป็นมิ่งขวัญและสิริมงคลในการประกอบอาชีพการเกษตรตามประเพณีนิยม เพื่อให้เป็นไปตามพระราชประสงค์สืบไป.
รัฐบาลไทย-ข่าวทำเนียบรัฐบาล-ปลัด วธ. เป็นประธานการประชุมผู้บริหารสำนักงานปลัดกระทรวงวัฒนธรรม (ส่วนกลางและส่วนภูมิภาค)
วันจันทร์ที่ 3 พฤษภาคม 2564
ปลัด วธ. เป็นประธานการประชุมผู้บริหารสํานักงานปลัดกระทรวงวัฒนธรรม (ส่วนกลางและส่วนภูมิภาค)
ปลัด วธ. เป็นประธานการประชุมผู้บริหารสํานักงานปลัดกระทรวงวัฒนธรรม (ส่วนกลางและส่วนภูมิภาค)  ผ่านระบบการประชุมทางไกล (Application Zoom)
วันที่ ๓ พฤษภาคม ๒๕๖๔ เวลา ๐๙.๐๐ น. นางยุพา ทวีวัฒนะกิจบวร ปลัดกระทรวงวัฒนธรรม เป็นประธานการประชุมผู้บริหารสํานักงานปลัดกระทรวงวัฒนธรรม (ส่วนกลางและส่วนภูมิภาค) ผ่านระบบการประชุมทางไกล (Application Zoom) โดยมี ผู้บริหารกระทรวงวัฒนธรรม และสํานักงานวัฒนธรรมจังหวัดเข้าร่วมประชุม ณ ศูนย์ประชุมกระทรวงวัฒนธรรม ชั้น ๘ กระทรวงวัฒนธรรม
รัฐบาลไทย-ข่าวทำเนียบรัฐบาล-วธ.ช่วยเหลือผู้ประกอบการ CPOT ชุมชนคุณธรรมฯ - เครือข่ายทางวัฒนธรรมได้รับผลกระทบโควิด-19
วันจันทร์ที่ 3 พฤษภาคม 2564
วธ.ช่วยเหลือผู้ประกอบการ CPOT ชุมชนคุณธรรมฯ - เครือข่ายทางวัฒนธรรมได้รับผลกระทบโควิด-19
วธ.ช่วยเหลือผู้ประกอบการ CPOT ชุมชนคุณธรรมฯ - เครือข่ายทางวัฒนธรรมได้รับผลกระทบโควิด-19 สร้างงานสร้างรายได้ จัดกิจกรรมจําหน่าย CPOT ในรูปแบบเฟซบุ๊คไลฟ์(Live)สด เดือนพ.ค.-มิ.ย.นี้
นายอิทธิพล คุณปลื้ม รัฐมนตรีว่าการกระทรวงวัฒนธรรม (รมว.วธ.) เปิดเผยว่า กระทรวงวัฒนธรรม(วธ.) มีนโยบายสืบสาน รักษาและต่อยอดงานศิลปวัฒนธรรมของชาติและขับเคลื่อนวาระปีสากลแห่งเศรษฐกิจสร้างสรรค์เพื่อการพัฒนาอย่างยั่งยืน พ.ศ.2564 และนโยบายโมเดลเศรษฐกิจใหม่ BCG ของรัฐบาลในเรื่องเศรษฐกิจสร้างสรรค์ด้วยการนําคุณค่าทางวัฒนธรรมมาสร้างสรรค์สินค้าและบริการเพื่อเพิ่มมูลค่าทางเศรษฐกิจ ช่วยสร้างอาชีพ สร้างรายได้แก่ชุมชนและประเทศอย่างยั่งยืน ซึ่งปัจจุบันวธ.ได้ขับเคลื่อนโดยดําเนินโครงการสร้างสรรค์ผลิตภัณฑ์วัฒนธรรมไทย (Cultural Product of Thailand : CPOT) ส่งเสริมผู้ประกอบการ ชุมชนคุณธรรมฯและเครือข่ายทางวัฒนธรรมในการพัฒนาผลิตภัณฑ์ที่สร้างสรรค์ขึ้นจากมรดกภูมิปัญญาทางวัฒนธรรมที่มีความโดดเด่นเพื่อส่งเสริมเป็นผลิตภัณฑ์วัฒนธรรมไทย ซึ่งปัจจุบันมีผลิตภัณฑ์วัฒนธรรมไทยที่ได้รับการพัฒนาต่อยอดเพิ่มขึ้นมีรูปแบบร่วมสมัย ตอบโจทย์การใช้งานในปัจจุบัน เช่น เสื้อผ้า เครื่องประดับ ของตกแต่งบ้าน รวมทั้งงานศิลปหัตถกรรมประเภทต่างๆ
นายอิทธิพล กล่าวอีกว่า วธ.ได้ส่งเสริมการจําหน่ายผลิตภัณฑ์วัฒนธรรมไทย ทั้งการออกบูธจําหน่ายในกิจกรรมต่างๆทั้งในส่วนของวธ.และหน่วยงานอื่นๆและส่งเสริมการจําหน่ายทางออนไลน์ผ่านเว็บไซด์ www.cpotshop.com ขณะนี้มีผลิตภัณฑ์วัฒนธรรมไทย อยู่ในเว็บไซด์ดังกล่าวกว่า 10,000 รายการ รวมทั้งกิจกรรมส่งเสริมการจําหน่ายผลิตภัณฑ์วัฒนธรรมไทย ในรูปแบบไลฟ์สดผ่านเพจ facebook CPOT Live สด ซึ่งเป็นมาตรการส่วนหนึ่งของวธ.เพื่อช่วยเหลือผู้ประกอบการผลิตภัณฑ์วัฒนธรรมไทย ชุมชนคุณธรรมฯและเครือข่ายทางวัฒนธรรมที่ได้รับผลกระทบจากการสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) ช่วยกระตุ้นยอดขายผลิตภัณฑ์วัฒนธรรมไทยและมีรายได้เพิ่มขึ้น ทั้งนี้ กิจกรรมจําหน่ายผลิตภัณฑ์วัฒนธรรมไทยในรูปแบบไลฟ์สด รับชมได้ที่ https://fb.me/e/2636BBlLL ช่วงเดือนพ.ค -มิ.ย.2564 จํานวน 7 ครั้ง ดังนี้ ครั้งที่ 1 วันที่ 5 พ.ค./ ครั้งที่ 2 วันที่ 11 พ.ค./ ครั้งที่ 3 วันที่ 18 พ.ค. / ครั้งที่ 4 วันที่ 25 พ.ค. / ครั้งที่ 5 วันที่ 1 มิ.ย. / ครั้งที่ 6 วันที่ 8 มิ.ย. / ครั้งที่ 7 วันที่ 15 มิ.ย. ทั้งนี้ สามารถติดตามรายละเอียดได้ทางเพจ facebook CPOT
รัฐบาลไทย-ข่าวทำเนียบรัฐบาล-บขส. เยี่ยมผู้บาดเจ็บ จากเหตุรถร่วมฯ เสียหลักตกข้างทางที่ จ.หนองคาย
วันจันทร์ที่ 3 พฤษภาคม 2564
บขส. เยี่ยมผู้บาดเจ็บ จากเหตุรถร่วมฯ เสียหลักตกข้างทางที่ จ.หนองคาย
บริษัท ขนส่ง จํากัด (บขส)  กระทรวงคมนาคม  เยี่ยมผู้บาดเจ็บ จากเหตุรถร่วมฯ เสียหลักตกข้างทาง
เมื่อเวลาประมาณ 05.40 น.ของวันจันทร์ที่ 3 พ.ค. 64 รถโดยสารของบริษัทสวัสดีอีสาน คันหมายเลข 79-1 ม.4พ. หมายเลขทะเบียน 15-6617 กท. ออกวินจากกรุงเทพฯ เวลา19.30น. ปลายทาง จ.บึงกาฬ มีผู้โดยสาร จํานวน 9 ราย
ได้เกิดอุบัติเหตุหลบรถที่ออกมาจากทางแยก เป็นเหตุให้เสียหลักตกลงข้างทาง บริเวณบ้านนาฮํา อ.เฝ้าไร่ จ.หนองคาย ทําให้มีผู้เสียชีวิต 1 ราย และบาดเจ็บเล็กน้อย 4 ราย แพทย์อนุญาตให้กลับบ้านได้
ทั้งนี้ บขส.ขอแสดงความเสียใจต่อครอบครัวผู้เสียชีวิต และได้มอบหมายเจ้าหน้าที่ลงพื้นที่ดูแลผู้โดยสารทันที รวมทั้งเข้าเยี่ยมผู้ที่ได้รับบาดเจ็บเรียบร้อยแล้ว
รัฐบาลไทย-ข่าวทำเนียบรัฐบาล-อนุทิน เผยตัวแทนบริษัทนำเข้าวัคซีน โมเดอร์น่า เข้าพบหารือการนำเข้าวัคซีน
วันจันทร์ที่ 3 พฤษภาคม 2564
อนุทิน เผยตัวแทนบริษัทนําเข้าวัคซีน โมเดอร์น่า เข้าพบหารือการนําเข้าวัคซีน
รองนายกรัฐมนตรีและรัฐมนตรีว่าการกระทรวงสาธารณสุข เผยตัวแทนบริษัทนําเข้าวัคซีนโมเดอร์น่า เข้าพบหารือการนําเข้าวัคซีน มอบ อย.พิจารณาอนุมัติการขึ้นทะเบียนวัคซีนโดยเร็ว คาดอนุมัติได้ภายในเดือนพฤษภาคม 2564
วันนี้ (3 พฤษภาคม 2564) ที่กระทรวงสาธารณสุข จ.นนทบุรี นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข พร้อมด้วยนายแพทย์โสภณ เมฆธน ที่ปรึกษารัฐมนตรีประจํากระทรวง นายแพทย์ไพศาล ดั่นคุ้ม เลขาธิการคณะกรรมการอาหารและยา และนายแพทย์นคร เปรมศรี ผู้อํานวยการสถาบันวัคซีนแห่งชาติ ให้สัมภาษณ์ภายหลังผู้แทนบริษัทซิลลิค ฟาร์มา จํากัด ได้ขอเข้าพบหารือการจัดหาวัคซีนโมเดอร์น่า ป้องกันโรคโควิด 19 ว่า รัฐบาลไม่มีการปิดกั้นภาคเอกชน และยินดีให้การสนับสนุน อํานวยความสะดวกในการขึ้นทะเบียนวัคซีนโควิด 19 จากทุกบริษัทผู้ผลิต ซึ่งวัคซีนจากโมเดอร์น่าอยู่ระหว่างการขอขึ้นทะเบียนกับสํานักงานคณะกรรมการอาหารและยา (อย.) ประเทศไทย ขณะนี้ยื่นเอกสารครบถ้วนแล้ว ได้กําชับให้ดําเนินการโดยเร็วคาดว่าอนุมัติได้ภายในเดือนพฤษภาคมนี้ เพื่อเป็นวัคซีนทางเลือกให้ประชาชน เพิ่มจากวัคซีนซิโนแวค
แอสตร้าเซนเนก้า จอห์นสันแอนด์จอห์นสัน ที่ขึ้นทะเบียนแล้ว และที่กําลังรอขึ้นทะเบียน เช่น ไฟเซอร์ สปุตนิกไฟว์
อย่างไรก็ตาม เนื่องจากวัคซีนโควิด 19 เป็นวัคซีนที่ขอขึ้นทะเบียนใช้ในภาวะฉุกเฉิน บริษัทโมเดอร์น่าอนุญาตให้บริษัทซิลลิค ฟาร์มา จํากัด เป็นตัวแทนจําหน่ายผ่านภาครัฐเท่านั้น ซึ่งกระทรวงสาธารณสุขจะให้องค์การเภสัชกรรมเป็นผู้นําเข้าและกระจายวัคซีนของโมเดอร์น่าให้กับภาคเอกชน โดยภาคเอกชนต้องยืนยันจํานวนยอดสั่งซื้อให้กับ อภ.
************************ 3 พฤษภาคม 2564
รัฐบาลไทย-ข่าวทำเนียบรัฐบาล-นายอธิรัฐ รัตนเศรษฐ รัฐมนตรีช่วยว่าการกระทรวงคมนาคม ลงพื้นที่บริเวณโกดังสเตเดียมของการท่าเรือแห่งประเทศไทย
วันจันทร์ที่ 3 พฤษภาคม 2564
นายอธิรัฐ รัตนเศรษฐ รัฐมนตรีช่วยว่าการกระทรวงคมนาคม ลงพื้นที่บริเวณโกดังสเตเดียมของการท่าเรือแห่งประเทศไทย
นายอธิรัฐ รัตนเศรษฐ รัฐมนตรีช่วยว่าการกระทรวงคมนาคม ลงพื้นที่บริเวณโกดังสเตเดียมของการท่าเรือแห่งประเทศไทย เพื่อตรวจสอบความเหมาะสมในการจัดตั้งเป็นโรงพยาบาลสนามรองรับผู้ติดเชื้อไวรัส COVID-19
นายอธิรัฐ รัตนเศรษฐ รัฐมนตรีช่วยว่าการกระทรวงคมนาคม ลงพื้นที่บริเวณโกดังสเตเดียมของการท่าเรือแห่งประเทศไทยและวัดสะพาน เพื่อตรวจสอบความเหมาะสมของการจัดตั้งเป็นโรงพยาบาลสนาม สําหรับรองรับผู้ติดเชื้อไวรัส COVID-19 โดยมี พลเรือเอก โสภณ วัฒนมงคล ประธานกรรมการการท่าเรือแห่งประเทศไทย เรือโท กมลศักดิ์ พรหมประยูร ผู้อํานวยการการท่าเรือแห่งประเทศไทย ผู้บริหารระดับสูง ผู้แทนสหภาพแรงงานรัฐวิสาหกิจการการท่าเรือแห่งประเทศไทย ผู้แทนหน่วยงานกระทรวงกลาโหม ผู้แทนกระทรวงสาธารณสุข และหน่วยงานที่เกี่ยวข้องร่วมตรวจสอบ ในวันที่ 3 พฤษภาคม 2564
นายอธิรัฐ รัตนเศรษฐ กล่าวว่า จากการสํารวจบริเวณโกดังสเตเดียมของการท่าเรือแห่งประเทศไทย (กทท.) และวัดสะพาน เบื้องต้นพบว่า พื้นที่วัดสะพานมีความพร้อมทั้งด้านสถานที่และความเหมาะสมด้านสาธารณูปโภคในระยะเร่งด่วน สําหรับจัดตั้งเป็นโรงพยาบาลสนามเพื่อรองรับผู้ติดเชื้อไวรัส COVID-19 ส่วนโกดังสเตเดียมของ กทท. จะต้องใช้ระยะเวลาปรับปรุงซ่อมแซม เพื่อให้มีความพร้อมสําหรับการดําเนินงานดังกล่าวทั้งด้านโครงสร้างพื้นฐานและสาธารณูปโภคต่าง ๆ ในการนี้รัฐมนตรีช่วยว่าการกระทรวงคมนาคม ได้ให้หน่วยงานกระทรวงสาธารณสุข กระทรวงกลาโหม ศูนย์สาธารณสุข 41 กรุงเทพมหานคร สํานักงานบรรเทาทุกข์และประชานามัยพิทักษ์ สภากาชาดไทย ประเมินความเหมาะสมของพื้นที่ในการจัดตั้งเป็นศูนย์พักคอยและโรงพยาบาลสนาม เพื่อหาข้อสรุปและพิจารณาดําเนินการอย่างเร่งด่วนต่อไป ทั้งนี้ กทท. มีความพร้อมและยินดีให้การสนับสนุนโกดังสเตเดียม เนื้อที่รวม 15 ไร่ พื้นที่ภายในอาคารขนาด 4,200 ตารางเมตร กว้าง 35 เมตร ยาว 120 เมตร สําหรับเป็นโรงพยาบาลสนามรองรับผู้ติดเชื้อไวรัส COVID-19 ซึ่งกระทรวงกลาโหมพร้อมดําเนินการปรับปรุงสถานที่ จัดหาอุปกรณ์สิ่งอํานวยความสะดวก และวางระบบให้สามารถรองรับเตียงผู้ป่วย จํานวน 160 เตียง และโรงพยาบาลจุฬาลงกรณ์พร้อมเป็นโรงพยาบาลแม่ข่ายดูแลบุคลากรและอุปกรณ์ทางการแพทย์
รัฐบาลไทย-ข่าวทำเนียบรัฐบาล-นายกรัฐมนตรีประชุมคณะที่ปรึกษาเศรษฐกิจ เร่งออกมาตรการเยียวยาช่วยเหลือประชาชน และฟื้นฟูเศรษฐกิจจากผลกระทบโควิด-19
วันจันทร์ที่ 3 พฤษภาคม 2564
นายกรัฐมนตรีประชุมคณะที่ปรึกษาเศรษฐกิจ เร่งออกมาตรการเยียวยาช่วยเหลือประชาชน และฟื้นฟูเศรษฐกิจจากผลกระทบโควิด-19
นายกรัฐมนตรีประชุมคณะที่ปรึกษาเศรษฐกิจ เร่งออกมาตรการเยียวยาช่วยเหลือประชาชน และฟื้นฟูเศรษฐกิจจากผลกระทบโควิด-19
นายอนุชา บูรพชัยศรี โฆษกประจําสํานักนายกรัฐมนตรี เปิดเผยว่า เช้าวันนี้ (3 พ.ค. 64) พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ได้เชิญคณะที่ปรึกษาด้านเศรษฐกิจเข้าพบเพื่อหารือเรื่องมาตรการดูแล เยียวยา และฟื้นฟูเศรษฐกิจจากผลกระทบของการแพร่ระบาดของเชื้อโควิด-19ในรอบล่าสุดนี้ ซึ่งในที่ประชุมได้พิจารณาถึงความคืบหน้าของมาตรการต่าง ๆ ที่ดําเนินการอยู่ในปัจจุบัน ทั้งในส่วนของมาตรการด้านการเงินผ่านการช่วยเหลือลูกหนี้ที่ได้รับผลกระทบจากสถานการณ์ระบาดของโรคโควิด-19 และการออกพ.ร.ก. ด้านการเงินต่าง ๆ ที่ดําเนินการอยู่ รวมถึงมาตรการด้านภาษี ทั้งการลดภาษีและการขยายกําหนดเวลาต่าง ๆ อีกทั้งมาตรการด้านการคลังผ่านโครงการเยียวยา และมาตรการกระตุ้นกําลังซื้อต่าง ๆ ซึ่งมีทั้งโครงการที่ดําเนินการเสร็จสิ้นแล้ว เช่นโครงการคนละครึ่งระยะที่ 1-2 โครงการเพิ่มกําลังซื้อบัตรสวัสดิการแห่งรัฐ และโครงการที่ยังดําเนินการอยู่ เช่น โครงการเราชนะ
อย่างไรก็ตาม การระบาดของโรคโควิด-19 ในรอบล่าสุดนี้ ได้กระจายไปทั่วประเทศ และมีผลกระทบในวงกว้างกว่ารอบที่ผ่านมา จึงมีความจําเป็นที่จะต้องพิจารณามาตรการที่เหมาะสมเพิ่มเติม เพื่อดูแลและเยียวยาประชาชนอย่างเร่งด่วน และฟื้นฟูเศรษฐกิจโดยเร็ว โดยจะพิจารณามาตรการที่สามารถดําเนินการได้ทันที อาทิ มาตรการด้านการเงิน มาตรการด้านสินเชื่อ มาตรการพักชําระหนี้ รวมถึงมาตรการลดค่าใช้จ่ายของประชาชน มาตรการการรักษาระดับการบริโภคภายในประเทศและมาตรการฟื้นฟูเศรษฐกิจ
ทั้งนี้ นายกรัฐมนตรีได้เน้นย้ําในที่ประชุมเรื่องความจําเป็นที่ต้องพิจารณามาตรการที่จะออกมาใหม่ในรอบนี้ด้วยความรวดเร็วและด้วยความรอบคอบ โดยมาตรการใดที่สามารถดําเนินการได้ทันที นายกรัฐมนตรีได้ขอให้หน่วยงานต้นสังกัดนําเสนอเข้าที่ประชุมคณะรัฐมนตรีเพื่อพิจารณาในครั้งหน้าที่จะมีการประชุมในวันพุธที่ 5 พ.ค. 64 นี้ได้เลย
..................
รัฐบาลไทย-ข่าวทำเนียบรัฐบาล-ประกาศ ขสมก. ประจำวันที่ 3 พฤษภาคม 2564 พนักงานติดเชื้อไวรัส COVID-19 จำนวน 4 ราย
วันจันทร์ที่ 3 พฤษภาคม 2564
ประกาศ ขสมก. ประจําวันที่ 3 พฤษภาคม 2564 พนักงานติดเชื้อไวรัส COVID-19 จํานวน 4 ราย
ประกาศ ขสมก. ประจําวันที่ 3 พฤษภาคม 2564 พนักงานติดเชื้อไวรัส COVID-19 จํานวน 4 ราย
ประกาศ ขสมก. ประจําวันที่ 3 พฤษภาคม 2564 พนักงานติดเชื้อไวรัส COVID-19 จํานวน 4 ราย
1) พนักงานเก็บค่าโดยสาร ปอ. สาย 4 เขตการเดินรถที่ 4
2) พนักงานขับรถโดยสารธรรมดา สาย 84 เขตการเดินรถที่ 6
3) พนักงานธุรการจ่ายงาน เขตการเดินรถที่ 1 อู่รังสิต
4) พนักงานขับรถโดยสารธรรมดา สาย 11 เขตการเดินรถที่ 2
รัฐบาลไทย-ข่าวทำเนียบรัฐบาล-จัดระเบียบกิจการแพปลา
วันจันทร์ที่ 3 พฤษภาคม 2564
จัดระเบียบกิจการแพปลา
ก.เกษตร พิจารณาจัดระเบียบกิจการแพปลา เพื่อยกระดับศักยภาพของอุตสาหกรรมประมง ผู้ประกอบการ รวมถึงประชาชนทั่วไป
วันจันทร์ที่3พฤษภาคม2564นายอําพันธุ์เวฬุตันติรองปลัดกระทรวงเกษตรและสหกรณ์เป็นประธานคณะอนุกรรมการด้านกฎหมายครั้งที่1/2564ผ่านระบบZoomณห้องประชุมองค์การสะพานปลากรุงเทพมหานครซึ่งที่ประชุมได้ร่วมพิจารณาร่างกฎกระทรวงฉบับที่... (พ.ศ. ...)ออกตามความในพระราชบัญญัติจัดระเบียบกิจการแพปลาพ.ศ. 2496เพื่อให้สอดคล้องกับบริบทความเปลี่ยนแปลงของสังคมเศรษฐกิจการดําเนินกิจการแพปลาและการประมงในปัจจุบันรวมถึงการบริหารจัดการทรัพยากรพื้นที่ที่มีอยู่ให้เกิดความคุ้มค่าเพื่อยกระดับศักยภาพของอุตสาหกรรมประมงผู้ประกอบการรวมถึงประชาชนทั่วไปและร่างแก้ไขบัญชีท้ายข้อบังคับองค์การสะพานปลาว่าด้วยค่าเช่าบ้านผู้ปฏิบัติงานองค์การสะพานปลาเพื่อปรับอัตราค่าเช่าบ้านให้เหมาะสมและสอดคล้องกับสภาพเศรษฐกิจสังคมในปัจจุบัน
รัฐบาลไทย-ข่าวทำเนียบรัฐบาล-โฆษก สธ. แจงมีระบบบริหารจัดการยาฟาวิพิราเวียร์ พร้อมกระจายยาและสำรองให้กับทุก รพ.ที่รับผู้ป่วยอย่างทันท่วงทีและเพียงพอ
วันจันทร์ที่ 3 พฤษภาคม 2564
โฆษก สธ. แจงมีระบบบริหารจัดการยาฟาวิพิราเวียร์ พร้อมกระจายยาและสํารองให้กับทุก รพ.ที่รับผู้ป่วยอย่างทันท่วงทีและเพียงพอ
โฆษกกระทรวงสาธารณสุขชี้แจงมีระบบบริหารจัดการยาฟาวิพิราเวียร์ พร้อมกระจายยาและสํารองให้กับทุก รพ.ที่รับผู้ป่วยอย่างทันท่วงทีและเพียงพอ
เมื่อวันที่1พฤษภาคม2564นายแพทย์ณรงค์สายวงศ์รองปลัดกระทรวงสาธารณสุขและโฆษกกระทรวงสาธารณสุขชี้แจงกรณีมีการวิจารณ์ระบุขั้นตอนการเบิกยาฟาวิพิราเวียร์มีความยากลําบากว่า กระทรวงสาธารณสุข(สธ).มีระบบบริหารจัดการยาฟาวิพิราเวียร์โดยส่วนกลางเป็นหน่วยสํารองยาระดับประเทศและกระจายยาไปทุกจังหวัดที่รับผู้ป่วยพร้อมทั้งสํารองในโรงพยาบาลแม่ข่ายทั้งในกทม.และภูมิภาคทุกเขตสุขภาพมากกว่า20โรงพยาบาลและตั้งแต่26 -30เม.ย.64มีการกระจายยาไปยังทุกจังหวัดที่มีผู้ป่วยทุกเขตสุขภาพแล้ว765,600เม็ดอาทิโรงพยาบาลราชวิถี190,500เม็ดโรงพยาบาลนครพิงค์48,000เม็ดโรงพยาบาลพระนั่งเกล้า78,200เม็ดโรงพยาบาลชลบุรี70,000เม็ดโรงพยาบาลหาดใหญ่18,500เม็ดโรงเรียนแพทย์แห่งละ4,000 – 6,000เม็ดและโรงพยาบาลภาคเอกชนกว่าแสนเม็ดรวมทั้งมีการวางแผนจัดส่งยาฉุกเฉินโดยองค์การเภสัชกรรมผ่านทางสายการบินพาณิชย์และรถโดยสารในจังหวัดที่ไม่มีสนามบินไว้ด้วยทั้งนี้ยืนยันว่าพร้อมกระจายยาและสํารองยาให้กับทุกโรงพยาบาลที่รับผู้ป่วยที่มีอาการอย่างทันท่วงทีและเพียงพอกับความต้องการใช้ยา
_____________
รัฐบาลไทย-ข่าวทำเนียบรัฐบาล-“สุริยะ” สั่ง กรอ.เปิดเกมรุกปัญหาการลักลอบทิ้งกากอุตฯ กลางทาง ตั้งระบบตรวจสอบขั้นสูงสุด!
วันอังคารที่ 4 พฤษภาคม 2564
“สุริยะ” สั่ง กรอ.เปิดเกมรุกปัญหาการลักลอบทิ้งกากอุตฯ กลางทาง ตั้งระบบตรวจสอบขั้นสูงสุด!
“สุริยะ”สั่งการ กรอ.เพิ่มความเข้มสกัดการลักลอบทิ้งกากอุตฯ หลังพบว่ายังมีการลักลอบทิ้งระหว่างการขนส่งในบางพื้นที่ พร้อมเร่งวางระบบบริหารจัดการกากอุตสาหกรรมแบบครบวงจร  เพื่อตรวจสอบขั้นสูงสุดป้องกันการลักลอบทิ้งกากอุตสาหกรรมระหว่างเส้นทางขนส่ง!
นายสุริยะจึงรุ่งเรืองกิจรัฐมนตรีว่าการกระทรวงอุตสาหกรรมเปิดเผยว่าการจัดการกากอุตสาหกรรมเป็นภารกิจเร่งด่วนที่รัฐบาลให้ความสําคัญโดยกระทรวงอุตสาหกรรมได้แต่งตั้งคณะกรรมการบริหารจัดการการแก้ไขปัญหากากอุตสาหกรรมเพื่อบริหารจัดการกากอุตสาหกรรมให้เข้าสู่ระบบตามกฎหมายซึ่งปัจจุบันกรอ.ได้มีระบบฐานข้อมูลและติดตามการขนส่งกากอุตสาหกรรม(GPS)เพื่อติดตามรถขนส่งกากอุตสาหกรรมอันตรายด้วยระบบอิเล็กทรอนิกส์แบบเรียลไทม์(Real Time)อยู่แล้วแต่ยังพบว่ามีการลักลอบทิ้งกากอุตสาหกรรมในหลายพื้นที่ดังนั้นจึงได้สั่งการให้กรอ.เข้มงวดดูแลการกําจัดกากอุตสาหกรรมขยะพลาสติกขยะอิเล็กทรอนิกส์เพื่อไม่ให้ส่งผลกระทบกับประชาชนและสิ่งแวดล้อม    โดยให้ตรวจสอบตั้งแต่ต้นทางของโรงงานว่าได้ส่งกากอุตสาหกรรมอันตรายและกากอุตสาหกรรมทั่วไป   ไปกําจัดปริมาณเท่าไรและถึงปลายทางเท่ากันหรือไม่เพื่อป้องกันการลักลอบทิ้งระหว่างขนส่ง
ด้านนายประกอบวิวิธจินดาอธิบดีกรมโรงงานอุตสาหกรรม(กรอ.)กล่าวว่าโดยปกติโรงงานอุตสาหกรรมจะต้องขออนุญาตนําสิ่งปฏิกูลหรือวัสดุที่ไม่ใช้แล้วออกนอกบริเวณโรงงาน(สก.2)ซึ่งจะทําให้กรอ.ทราบต้นทาง-ปลายทางของการขนส่งกากอุตสาหกรรมว่ามีจุดหมายปลายทางที่ใดซึ่งจะเป็นไปตามที่ได้มีการแจ้งการขนส่งไว้คือทราบว่ามีผู้รับในระบบแต่จะไม่สามารถเช็คในระหว่างทางการขนส่งได้กรอ.จึงได้นําระบบบริหารจัดการกากอุตสาหกรรมแบบครบวงจร(E-Fully Manifest)เข้ามาประยุกต์ใช้ด้วยการเพิ่มระบบGPSที่รถขนส่งกากอุตสาหกรรมอันตรายเพื่อติดตามระหว่างการขนส่งทําให้สามารถทราบว่ารถที่ขนส่งกากฯไปยังจุดหมายปลายทางที่ได้แจ้งไว้หรือไม่หรือมีการออกนอกเส้นทางโดยเบื้องต้นรถที่ต้องติดตั้งระบบGPSจะใช้บังคับกับรถที่มีใบอนุญาตมีไว้ครอบครองซึ่งวัตถุอันตราย(วอ.8)ก่อนซึ่งมีอยู่ประมาณ5,000คัน(ข้อมูลปี2563)
สําหรับการทํางานของระบบจะมีการติดสัญญาณเป็นCodeหลักของตัวGPSที่ขึ้นทะเบียนไว้โดยทางบริษัทต้นทางที่จะทําการขนส่งกากอุตสาหกรรมอันตรายจะต้องส่งCodeให้กับทางฝ่ายสารสนเทศของกรอ.เพื่อเชื่อมสัญญาณทําให้สามารถติดตามการขนส่งได้ซึ่งขณะนี้กรอ.อยู่ระหว่างดําเนินการจัดตั้งศูนย์ติดตามระหว่างการขนส่งกากอุตสาหกรรมอันตราย
“หลังจากใช้กับรถขนส่งกากอุตสาหกรรมอันตรายแล้วในอนาคตจะนํามาใช้กับการขนส่งกากอุตสาหกรรมทุกชนิดซึ่งเชื่อว่าภายหลังจากที่ศูนย์ติดตามระหว่างการขนส่งกากอุตสาหกรรมอันตรายสามารถดําเนินการได้เต็มรูปแบบในปีนี้จะสามารถรายงานตําแหน่งของรถขนส่งวันเวลาที่ส่งข้อมูลข้อมูลของเสียที่จะขนถ่ายละติจูดลองติจูดความเร็วสถานะเครื่องยนต์ทิศทางการเดินทางและยังสามารถติดตามรถขนส่งได้แบบReal Timeซึ่งจะทําให้กรอ.สามารถกํากับดูแลการจัดการกากอุตสาหกรรมอันตรายในภาพรวมได้ดียิ่งขึ้น”อธิบดีกรมโรงงานอุตสาหกรรมกล่าวปิดท้าย
รัฐบาลไทย-ข่าวทำเนียบรัฐบาล-กรมท่าอากาศยาน เข้มสั่งยกระดับเฝ้าระวังฯ ภายหลังพบข่าวผู้ติดเชื้อโควิด-19เดินทางโดยเครื่องบิน
วันจันทร์ที่ 3 พฤษภาคม 2564
กรมท่าอากาศยาน เข้มสั่งยกระดับเฝ้าระวังฯ ภายหลังพบข่าวผู้ติดเชื้อโควิด-19เดินทางโดยเครื่องบิน
ตามที่ศูนย์ข้อมูลโควิดจังหวัดภูเก็ตประกาศแจ้งผู้โดยสารภายหลังพบว่ามีผู้ติดเชื้อโควิด-19 เป็นผู้โดยสารของสายการบิน 3 สายการบิน รวม 7 เที่ยวบิน
ได้มีการเดินทางเข้าออกจังหวัดภูเก็ตตั้งแต่วันที่ 15 เมษายน 2564 เป็นต้นมา ทําให้มีผู้ที่เป็นกลุ่มเสี่ยงต้องตรวจหาเชื้อและกักตัวโดยเร็ว
จากกรณีเหตุการณ์ข้างต้นนายศักดิ์สยาม ชิดชอบ รัฐมนตรีว่าการกระทรวงคมนาคม ได้สั่งการให้หน่วยงานในสังกัดคมนาคมที่เกี่ยวข้อง กําหนดมาตรการในการเดินทาง และประชาสัมพันธ์ให้ผู้โดยสารทราบถึงแนวทางที่ชัดเจน เพื่อไม่ให้เกิดเหตุการณ์ขึ้นอีก โดยนายอภิรัฐ ไชยวงศ์น้อย อธิบดีกรมท่าอากาศยาน เปิดเผยว่า กรมท่าอากาศยานได้มีการดําเนินการตามนโยบายการป้องกันการแพร่ระบาดของ COVID-19 ในระบบขนส่งสาธารณะของรัฐมนตรีว่าการกระทรวงคมนาคมมาอย่างต่อเนื่อง จากเหตุการณ์ที่เกิดขึ้นนั้นกรมท่าอากาศยานได้กําชับท่าอากาศยานในสังกัดกรมท่าอากาศยานให้ยกระดับและเพิ่มความเข้มงวดในการดําเนินงาน เพื่อป้องกันเหตุการณ์ที่จะเกิดขึ้น
ซึ่งปัจจุบันกรมท่าอากาศยานมีมาตรการเฝ้าระวังการแพร่ระบาด ของ COVID - 19 ดังนี้
1.ร่วมกับเจ้าหน้าที่สาธารณสุขในพื้นที่ตรวจคัดกรอง เจ้าหน้าที่ที่ปฏิบัติงานภายในท่าอากาศยาน ผู้ที่เข้ามาติดต่องาน และ ผู้โดยสาร ก่อนเข้าใช้บริการอาคารผู้โดยสาร โดยเครื่อง Handheld และเครื่องเทอร์โมสแกน โดยทุกคนต้องสวมใส่หน้ากากอนามัยหรือหน้ากากผ้าตลอดเวลาที่อยู่ในท่าอากาศยาน
2.จัดจุดลงทะเบียนเช็คอิน-เช็คเอาท์ "ไทยชนะ" ห้องผู้โดยสารขาเข้าและขาออก
3.จัดจุดบริการเจลล้างมือสําหรับผู้โดยสารและผู้ใช้บริการไว้บริเวณจุดต่างๆภายในท่าอากาศยาน
4. ฉีดพ่นยากระเป๋าสัมภาระผู้โดยสารขาเข้าก่อนลําเลียงสายพานแจกจ่ายให้ผู้โดยสารขาเข้า
5. กําหนดจุดการเว้นระยะห่าง (Social Distancing) ได้แก่
- เคาน์เตอร์ขายตั๋วโดยสาร
- เคาน์เตอร์เช็คอิน
- เก้าอี้พักคอยในอาคารผู้โดยสาร
- จุดตรวจตั๋วโดยสารก่อนเข้าห้องขาออก
- จุดตรวจค้น
- จุดตรวจบัตรโดยสารที่ประตู
- จุดวัดอุณหภูมิคัดกรอง
- จุดแสกน QR Code
- บริเวณสายพานรับกระเป๋า
รวมถึงกําชับให้ผู้ประกอบการภายในท่าอากาศยานปฏิบัติตามมาตรการ Social Distancing อย่างเคร่งตรัด
6. เพิ่มความถี่ ในการทําความสะอาดพื้นที่ภายในและอุปกรณ์ต่างๆ โดยใช้น้ํายาฆ่าเชื้อทําความสะอาด และฉีดยาพ่นภายในอาคาร หลังเที่ยวบินสุดท้ายทุกวัน
7. เผยแพร่สื่อประชาสัมพันธ์เกี่ยวกับการป้องกันการแพร่กระจายของเชื้อไวรัส COVID-19 ให้ผู้โดยสารทราบ
8. ปฏิบัติตามมาตรการของศบค.
กระทรวงสาธารณสุข กรมควบคุมโรค และสํานักงานการบินพลเรือนแห่งประเทศไทยอย่างเคร่งครัด
โดยกรมท่าอากาศยานขอแจ้งให้ผู้โดยสารที่จะเดินทางทราบว่า ผู้โดยสารทุกท่านจะต้องเข้ารับการตรวจคัดกรองตามขั้นตอนของท่าอากาศยานซึ่งเป็นไปตามมาตรการของกระทรวงสาธารณสุขและสํานักงานการบินพลเรือนแห่งประเทศไทย ทั้งในส่วนของการสวมใส่หน้ากากอนามัยหรือหน้ากากผ้าตลอดเวลา และหากวัดอุณหภูมิผู้โดยสารได้สูงกว่า 37.3 องศาเซลเซียส หรือมีอาการทางระบบทางเดินหายใจ เช่น ไอ มีน้ํามูก หายใจเหนื่อยหอบ สายการบินและท่าอากาศยานจะดําเนินการแจ้งสาธารณสุขในพื้นที่ทันที สําหรับผู้ป่วยยืนยันหรือผู้สัมผัสเสี่ยงสูงต้องงดการเดินทาง หากฝ่าฝืนอาจได้รับโทษตามพระราชบัญญัติโรคติดต่อ พ.ศ.2558
รัฐบาลไทย-ข่าวทำเนียบรัฐบาล-บริษัท ขนส่ง จำกัด แจ้งพบลูกจ้างรายวันติดเชื้อโควิด-19 จำนวน 1 ราย
วันจันทร์ที่ 3 พฤษภาคม 2564
บริษัท ขนส่ง จํากัด แจ้งพบลูกจ้างรายวันติดเชื้อโควิด-19 จํานวน 1 ราย
บริษัท ขนส่ง จํากัด (บขส.)  กระทรวงคมนาคม รายงานเมื่อวันที่ 1 พฤษภาคม 2564  ได้รับแจ้งจาก งานรับ-ส่งพัสดุภัณฑ์ กองส่งเสริมธุรกิจเดินรถ ว่า
พบลูกจ้างรายวัน ติดเชื้อโควิด-19 จากภรรยา จํานวน 1 ราย ขณะนี้ได้เข้ารับการรักษาที่โรงพยาบาลสนาม ผู้สูงอายุบางขุนเทียนแล้ว ทั้งนี้ลูกจ้างคนดังกล่าว ปฏิบัติหน้าที่คัดแยกพัสดุ ก่อนนําสินค้าขึ้นรถโดยสาร ณ ศูนย์รับ-ส่ง พัสดุภัณฑ์ สถานีขนส่งผู้โดยสารกรุงเทพ (บรมราชชนนี) หรือสายใต้ใหม่ โดยหลังจากทราบว่าภรรยาติดเชื้อโควิด-19 ได้โทรศัพท์แจ้งผู้บังคับบัญชาตั้งแต่เมื่อวันที่ 29 เมษายน 2564 และได้กักตัวจนทราบผลว่าติดเชื้อโควิด-19 ทั้งนี้ บขส.ได้ดําเนินการฉีดพ่นน้ํายาฆ่าเชื้อบริเวณศูนย์รับ-ส่ง พัสดุตามมาตรฐานของกรมควบคุมโรค กระทรวงสาธารณสุข เรียบร้อยแล้ว และแจ้งให้พนักงานกลุ่มเสี่ยงที่ปฏิบัติหน้าที่ใกล้ชิดผู้ติดเชื้อ จํานวน 9 ราย เข้ากักตัวสังเกตอาการ 14 วัน อย่างไรก็ดี บขส. ได้เปิดให้บริการศูนย์รับ-ส่งพัสดุภัณฑ์ ตามปกติ ตั้งแต่เวลา 04.00 -21.00 น. โดยมีมาตรการป้องกันการแพร่ระบาดฯ อย่างเคร่งครัด ทั้งการจัดจุดคัดกรอง ตรวจวัดอุณหภูมิ มีบริการเจลแอลกอฮอล์ จัดเว้นระยะห่าง ให้ผู้ใช้บริการ เป็นต้น
นอกจากนี้ได้กําชับให้พนักงานบริษัทฯ ปฏิบัติตามมาตรการด้านสาธารณสุขอย่างเคร่งครัด อาทิ การเว้นระยะห่างขณะปฏิบัติหน้าที่ สวมหน้ากากอนามัย หรือหน้ากากผ้าตลอดเวลา ขณะปฏิบัติหน้าที่ และให้บริการบุคคลภายนอก จํากัดผู้เข้าร่วมกิจกรรมให้เหมาะสมกับพื้นที่ ล้างมือด้วยสบู่และน้ํา หรือเจลแอลกอฮอล์ ก่อนและหลังปฏิบัติงาน รวมทั้งหลีกเลี่ยงการสัมผัสใบหน้า ตา ปากและจมูกโดยไม่จําเป็น
และขอความร่วมมือผู้ใช้บริการ ปฏิบัติตามมาตรการสาธารณสุข D-M-H-T-T-A อาทิ เว้นระยะระหว่างกัน , หลีกเลี่ยงการสัมผัสกับผู้อื่น , สวมหน้ากากผ้าหรือหน้ากากอนามัยตลอดเวลา , ล้างมือบ่อย ๆ , ลงทะเบียนผ่านแอปพลิเคชันไทยชนะ กรณีไม่สามารถใช้แอพพลิเคชันได้ สามารถกรอกข้อมูลตามแบบฟอร์มที่กรมการขนส่งทางบกกําหนด และหากเคยไปในพื้นที่เสี่ยง หรือสัมผัสใกล้ชิดกับบุคคลในกลุ่มเสี่ยง ขอให้ใช้มาตรการกักตนเอง (Self-quarantine) อย่างเคร่งครัด เพื่อลดการแพร่ระบาดของเชื้อไวรัส COVID-19